**Қазақстан Республикасының**

**Премьер-Министрі**

**О.А. Бектеновке**

**«Қостанай облысының Арқалық қаласын, Амангелді және Жангелдин аудандарын әлеуметтік-экономикалық дамытудың 2026 – 2028 жылдарға арналған Іс-шаралар жоспарын бекіту туралы»**

**Қазақстан Республикасының Үкіметі қаулысының жобасына**

**түсіндірме жазба**

**1. Жобаны  әзірлеуші мемлекеттік органның атауы**

Қазақстан Республикасының Ұлттық экономика министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері**

Қазақстан Республикасы Президентінің 2025 жылғы 13 қазандағы №1042 Жарлығымен бекітілген Мемлекет басшысының 2025 жылғы 8 қыркүйектегі «Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу» атты Қазақстан халқына Жолдауын іске асыру жөніндегі Жалпыұлттық іс-шаралар жоспарының «Торғай өңірінің әлеуметтік-экономикалық дамуын қамтамасыз ету» 45 тармағын іске асыру мақсатында.

2025 жылғы 8 қазандағы №11-08/Б-1554 Қазақстан Республикасының Премьер-Министрінің Торғай өңірінің әлеуметтік-экономикалық дамуы жөніндегі іс-шаралар жоспарын Қазақстан Республикасы Үкімет қаулысымен бекіту туралы тапсырмасына сәйкес.

**3. Жоба бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Қаулы жобасын қабылдау республикалық және жергілікті бюджет қаражатынан және бюджеттен тыс қаражаттан қаржы шығындарын талап етеді. 2028 жылға дейін республикалық бюджеттен қаржыландыру көлемі   
\_\_\_\_\_\_ млн теңгені құрайды. Республикалық бюджет комиссиясының   
2025 жылғы « » № хаттамасы.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге де салдар, сондай-ақ жоба ережелерінің ұлттық қауіпсіздікті қамтамасыз етуге әсері**

Жобаны қабылдау өңірдің инвестициялық тартымдылығын арттыруға, жаңа өндірістерді ашуға, жұмыс орындарының санын ұлғайтуға,Торғай өңірін одан әрі әлеуметтік-экономикалық дамыту үшін инфрақұрылымды дамытуға мүмкіндік береді.

Жобаны қабылдау теріс әлеуметтік-экономикалық және (немесе) басқа да құқықтық салдарға әкеп соқтырмайды, сондай-ақ ұлттық қауіпсіздікті қамтамасыз етуге ықпал етпейді.

**5. Нақты мақсаттар, күтілетін нәтиже мерзімі**

Жоспарды қабылдаудың мақсаты өңірдің әлеуметтік-экономикалық жағдайын дамыту, табиғи ресурстық және инфрақұрылымдық әлеуетін тиімді пайдалану, жаңа жұмыс орындарын ашу, сондай-ақ халықтың көшіп кетуін азайту болып табылады.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер**

«Қостанай облысының Арқалық қаласын, Амангелді және Жангелдин аудандарын әлеуметтік-экономикалық дамытудың 2023 – 2027 жылдарға арналған кешенді жоспарын бекiту туралы» Қазақстан Республикасы Үкіметінің 2023 жылғы 29 тамыздағы № 737 қаулысы.

Қазақстан Республикасы Үкіметінің 2024 жылғы 29 сәуірдегі №350 «Қазақстан Республикасындағы мемлекеттік жоспарлау жүйесін бекіту туралы» қаулысына сәйкес, Қостанай облысының Арқалық қаласын, Амангелді және Жангелдин аудандарын әлеуметтік-экономикалық дамытудың 2023 – 2027 жылдарға арналған кешенді жоспары облыстың, ауданның (облыстық маңызы бар қаланың) даму жоспарына интеграциялануға жатады.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетінін көрсету) не ондай қажеттіліктің болмауы**

Талап етілмейді.

**8. Ұсынылған халықаралық шартты ратификациялау қажеттілігі туралы ақпарат**

Халықаралық шарт болып табылмайды.

**9. Кеңсе Басшысы мен Байланыс және ақпарат министрінің  
2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі**

Рұқсат етіледі.

**10. Жобаны мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны)**

Талап етілмейді.

**11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурстарында орналастырылғаны туралы ақпарат**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисап нәтижесі**

Талап етілмейді.

**14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі.**

Талап етілмейді.

**15. Мемлекеттік органда қоғамдық кеңесті құру «Қоғамдық кеңестер туралы» Қазақстан Республикасының Заңында көзделмеген жағдайды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі**

Талап етілмейді.

**Қазақстан Республикасы**

**Премьер-Министрінің орынбасары –**

**Ұлттық экономика министрі С. Жұманғарин**